הפרלמנט האירופי

הפרלמנט האירופי (בלטינית ובסמל הרשמי: Parlamentum Europæum, בצרפתית: Parlament Européen, באנגלית: European Parliament, ובקיצור Europarl או EP) הוא הפרלמנט של האיחוד האירופי ומהווה בו את הבית התחתון, כלומר הוא חלק מן הרשות המחוקקת (המורכבת גם ממועצת האיחוד האירופי, שהיא הבית העליון, ומהנציבות האירופית). הפרלמנט הוא המוסד היחיד באיחוד האירופי שנבחר ישירות על ידי אזרחי מדינות האיחוד. הבחירות לפרלמנט נערכות מדי חמש שנים, מאז שנת 1979. בפרלמנט יש כרגע 705 חברים – לכל מדינה מוקצים מספר מושבים בפרלמנט בהתאם לגודלה. עובדות אלה הופכות את הפרלמנט האירופי לפרלמנט הדמוקרטי הרב-לאומי הגדול ביותר בעולם, ולשני מבחינת גודל האוכלוסייה שהוא מייצג (אחרי הודו). נשיאת הפרלמנט החל מינואר 2022, היא רוברטה מצולה ממלטה, שהחליפה את דוד ססולי מאיטליה בעקבות מותו במהלך כהונתו. בניגוד לפרלמנטים אחרים, הפרלמנט האירופי אינו יוזם חקיקה אלא רק מאשר חוקים המובאים בפניו על ידי הנציבות האירופית (שהיא יוזמת החקיקה העיקרית) או מועצת האיחוד האירופי (הרשאית ליזום חקיקה בתחומים מצומצמים ומוגדרים). כדי שחוק יאושר, על שני הבתים (הפרלמנט ומועצת האיחוד) לאשרם. כמו כן עוסק הפרלמנט באישור תקציב האיחוד, בשימוע ובמינוי הנציבות האירופית, באישור הסכמים בינלאומיים ובפיקוח על הגופים השונים של האיחוד. למעשה, הפרלמנט האירופי הוא בעיקרו גוף מייעץ, מציע, מפקח ומבקר, ואין לו סמכויות של ממש בקבלת ההחלטות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חברי הפרלמנט נבחרים אחת לחמש שנים בבחירות כלליות. אמנת ליסבון הכניסה מספר שינויים במספר המושבים המוקצים לכל מדינה בהתאם לגדול אוכלוסייתה. בחמש מהמדינות החברות באיחוד האירופי (בלגיה, צרפת, אירלנד, איטליה ופולין), הטריטוריה הלאומית מחולקת למספר אזורי בחירה. במדינות החברות הנותרות, המדינה כולה מהווה מחוז בחירה אחד. נכון לעכשיו, כל המדינות החברות באיחוד האירופי מקיימות בחירות לפרלמנט האירופי במסגרת בחירות יחסיות. הבחירות האחרונות נערכו בשנת 2024 בהם נבחר הפרלמנט האירופי העשירי. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. ערך מורחב – מפלגות בפרלמנט האירופי הרוב (482 מושבים):   מפלגת העם האירופי: 182   הברית הפרוגרסיבית של סוציאליסטים ודמוקרטים: 152   התחדשות באירופה: 108 תומכים:   חוק וצדק: 26 (חלק מהשמרנים והרפורמיסטים האירופים)   תנועת חמשת הכוכבים: 14 (לא משתייכים לארגון אירופאי) האופוזיציה ובלתי תלויים (266 מושבים)   הברית החופשית של הירוקים האירופאים: 74   זהות ודמוקרטיה: 73   השמאל האירופי המאוחד/השמאל הנורדי הירוק: 41   השמרנים והרפורמיסטים האירופים: 38   מפלגות שלא משתייכות למפלגות כלל-אירופיות: 40   מושבים פנויים: 3 הפרלמנט האירופי מורכב משורה של מפלגות פוליטיות פעילות: מפלגת העם האירופי (EPP): מפלגת מרכז-ימין אירופית. המפלגה מחזיקה בעמדות שמרניות וליברליות ותומכת בהרחבת האיחוד האירופי ובהעמקת האינטגרציה בין חברותיו. הברית הפרוגרסיבית של סוציאליסטים ודמוקרטים (S&D): מפלגת מרכז-שמאל אירופית. המפלגה מחזיקה בעמדות סוציאל-דמוקרטיות ותומכת בהרחבת האיחוד האירופי ובהעמקת האינטגרציה בין חברותיו. התחדשות באירופה (ALDE): מפלגת מרכז אירופית. המפלגה מחזיקה בעמדות נאו-ליברליות ותומכת בהרחבת האיחוד האירופי ובהעמקת האינטגרציה בין חברותיו. הברית החופשית של הירוקים האירופאים (Greens-EFA): מפלגת מרכז-שמאל אירופית הדוגלת בפוליטיקה ירוקה הכוללת שמירה על איכות הסביבה ורגיונליזם כלכלי. בנוסף, המפלגה מחזיקה בעמדות סוציאליסטיות וחתירה לאינטגרציה אירופאית. השמרנים והרפורמיסטים האירופים (ECR): מפלגת ימין אירופית. המפלגה מחזיקה בעמדות שמרניות וליברליות ומתנגדת ליתר אינטגרציה של האיחוד האירופי. השמאל האירופי המאוחד/השמאל הנורדי הירוק (GUE-NGL): מפלגת שמאל רדיקלי באירופה. המפלגה דוגלת בעמדות סוציאליסטיות ואף קומוניסטיות ומתנגדת ליתר אינטגרציה של האיחוד האירופי. זהות ודמוקרטיה (ID): מפלגה ימנית רדיקלית. המרכיב המרכזי בה הוא מפלגת האיחוד הלאומי הצרפתית (החזית הלאומית לשעבר), ומפלגות ימין רדיקליות אירוסקפטיות אחרות כמו מפלגת החירות האוסטרית והמפלגה למען החירות. המפלגה מתנגדת לקיום האיחוד האירופי ולהגירה. על-פי ההסכמים של האיחוד, מושבו הרשמי של הפרלמנט הוא בשטרסבורג (צרפת), וחברי הפרלמנט נדרשים להתכנס בו לפחות 12 פעמים בשנה ולערוך בו את כל ההצבעות ברמת המליאה. משכן הפרלמנט בשטרסבורג הוא בניין לואיז וייס (Immeuble Louise Weiss). כינוסי מליאה אחרים ועבודת הוועדות מתבצעים ב"מרחב לאופולד" (Espace Léopold), קומפלקס מבנים של הפרלמנט בבריסל (בלגיה). הקומפלקס כולל את בניין פול-אנרי ספאק (Paul-Henri Spaak building) המשמש כמשכן השני של הפרלמנט האירופי, ובניינים אחרים המשמשים בין היתר את ועדות הפרלמנט. עם גדילת מרכזיותה של בריסל באיחוד האירופי, עברה גם מרבית העבודה הפרלמנטרית, מלבד זו שמחויבת להתבצע בשטרסבורג, למרחב לאופולד. כינוסים של מזכירות הפרלמנט האירופי (הגוף המנהלתי של הפרלמנט, המעסיק יותר מ-4,000 עובדים) נערכים במספר בניינים של האיחוד בעיר לוקסמבורג (לוקסמבורג). בסוף שנת 2022 נעצרה אווה קאילי, סגנית נשיא הפרלמנט האירופי מטעם יוון, באשמת שחיתות במסגרת חקירת פרשת השחיתות הקטרית בפרלמנט האירופי. אמנת מאסטריכט ידידי ישראל באירופה פרס סחרוב לחופש המחשבה הפרלמנט היהודי האירופי ועדת הפרלמנט האירופי לענייני חוץ מדיה וקבצים בנושא הפרלמנט האירופי בוויקישיתוף אתר האינטרנט הרשמי של הפרלמנט האירופי (בשפות מרובות) הפרלמנט האירופי, ברשת החברתית פייסבוק הפרלמנט האירופי, ברשת החברתית אקס (טוויטר) הפרלמנט האירופי, ברשת החברתית אינסטגרם הפרלמנט האירופי, ברשת החברתית LinkedIn הפרלמנט האירופי, סרטונים בערוץ היוטיוב הפרלמנט האירופי, באתר פליקר הפרלמנט האירופי, באתר פינטרסט הפרלמנט האירופי, באתר אנציקלופדיה בריטניקה (באנגלית) יעל הדר, ‏מוסדות האיחוד האירופי: האומנם דמוקרטיים במידה הרצויה?, פרלמנט ‏62, 5 במאי 2009 הקצאות בפרלמנט האירופי - ערך בוויקיפדיה האנגלית המתאר את השינויים במספר חברי הפרלמנט מטעם כל מדינה באיחוד. הגרדיאן, מה הוא הפרלמנט האירופי והאם הבחירות החודש חשובות?, באתר הארץ, 9 במאי 2019 שני רחל פומס, גן ציבורי מעל ראשי המחוקקים: כך ייראה מבנה הפרלמנט האירופי המחודש, באתר ynet, 22 בנובמבר 2022 הפרלמנט האירופי, דף שער בספרייה הלאומית "Professor Farrell: "The EP is now one the of the most powerful legislatures in the world"". European Parliament. 18 June 2007. Retrieved 5 July 2007. Brand, Constant and Wielaard, Robert (8 June 2009). "Conservatives Post Gains In European Elections". The Washington Post. Associated Press. Retrieved 17 August 2010. "Parliament's powers and procedures". European Parliament. Retrieved 12 June 2007. However, it may have a de facto capacity of initiative — see Powers and functions. Williams, Matt (24 June 2008). "Pöttering defends parliament's role at EU summits". The Parliament Magazine. Retrieved 25 June 2008. "Composition of the European Parliament". CVCE. Retrieved 19 April 2013. "Members". European Parliament. Retrieved 27 October 2007. Goldirova, Renata (19 October 2007). "EU agrees new 'Treaty of Lisbon'". EU Observer. Retrieved 19 November 2007. "European Parliament". Europa. 2010-04-19. Retrieved 2012-12-08. "Consolidated versions of the treaty on European Union and of the treaty establishing the European Community" (PDF). Eur-lex. Retrieved 12 June 2007. https://www.bbc.co.uk/news/world-europe-63941509